teqqar-asen: «Aaah a arraw-iw, acu i d tamacahut acu i d nekkini», yenna-as urgaz-nni: «Aha a tameṭṭut n lbaraka awi-asen-d tamacahut ad hennin», tebda tenna-as: «Tella aka yiwet n teqcict akked yemma-s baba-s yeṭṭef-d tasekkurt…», mkul mi ara d-tawi taqeṣiḍt-nni-ines ad d-tejbed kra deg uzrem-nni i d-tewwi almi i d-tewweḍ anda i tt-yewwi gma-s-nni ɣer tɣalaḍt, nettat tjebbed-d azrem-nni gma-s d tmeṭṭut n gma-s tjebbed-iten lqaɛa, tsum-iten dayen belԑen, dɣa temmeɣ ɣer gma-s-nni tejbed-it-id deg wanẓaden yedda-d, tenna-as: «A gma nekk d wetma-k a lukan maci d laԑtab-iw maci d baba-tneɣ d yemma-tneɣ i ɣ-isduklen ad k-anfeɣ ad truḥeḍ am tmeṭṭut-ik».